Süktüvkar

Süktüvkar  (süryeno e Rusänapüko: Сыктывкар) binon zif in dil nolüdalofüdik Rusäna Yuropik, cifazif ä zif gretikün Repüblikäna komiyanas e zän zifaziläka: ,Süktüvkar’. Topon len jol nedetik flumeda: ,Süsola’, nefagü seflum flumeda: ,Vücegda’, milmets za 1360 mo ,Moskva’. Sürfat zifa binon kvadamilmets 152. Zifi äbelödons mens 235.006 de netäts veldeg, bevü kels 66,0% äbinons Rusänans e 25,9% äbinons süryenans. 

 Jenotem 
Zif päfünon ün yel 1586 äs lomädüköp smalik: ,Ust-Süsola’.Сыктывкар su ,Gorod Rossiyi’. Ün 1780 pävotafomon fa jizar: ,Katarina Gretik’ ad zif, ätimo fa 1700 mens päbelödöl, e pävotanemükon ad ,Ust-Süsolsk’ sinifü: „zif len ,Süsola’”. Jenöfo äbinon mödadilo xilöp. Ün 1913 zif älabon belödanis plu 5600, de kels 95% äbinons süryenans. Siso äprimon daglöfön vifiko e Rusänans mödik äfealotedons usio. Ün 1921 ,Ust-Süsolsk’ ävedon cifazif nulika Ziläka itreigik komiy⸗süryenanas ed ün 1930 pävotanemükon ad ,Süktüvkar’, kelos sinifon „zif len ,Süsola’”, de ,Syktyv’ e ,kar’ („zif” e ”,Süsola”» in süryen). Ün 1936 ,Süktüvkar’ ävedon cifazif Sovyätarepüblika sogädimik itreigik komiyanas, kel pos säbinädikam Sovyätabalatama pävotanemükon lü Repüblikän komiyanas.

El ,Süktüvkar’ labon lutapofi bevünetik, ferodarutavegastajoni e niveri (sis 1972). Nutimo binon zänod dustodik, kulivik e nolavik veütik in dil nolüdavesüdik Rusäna.

 Fotografots 
 Banorems 

 Süts e piads 

 Glügs 

 Bumots 

 Mebamals 

 Lif in ,Süktüvkar' 

 Noet 

Klad:Komiyän
Klad:Zifs in Rusän